
            REPUBLIKA HRVATSKA
OPĆINSKI PREKRŠAJNI SUD U ZAGREBU
          Zagreb, Avenija Dubrovnik 8  




Poslovni broj: Pp-13878/2025


U   I M E   R E P U B L I K E   H R V A T S K E

P R E S U D A

Općinski prekršajni sud u Zagrebu, po sutkinji Ivani Barbir, uz sudjelovanje Mirjane Crkvenac-Franković, kao zapisničarke, u prekršajnom predmetu protiv okrivljenika Zorana Vacula, zbog prekršaja iz čl. 238. st. 1. i st. 7.  Zakona o sigurnosti prometa na cestama Zakona o sigurnosti prometa na cestama ("Narodne novine" 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22 i 114/22), povodom prigovora na obavezni prekršajni nalog PU Zagrebačke, I Postaje prometne policije Zagreb, klasa: 211-07/25-4/44997 urbroj: 511-19-44-25-1 od dana 5.5.2025. u žurnom postupku temeljem  235. st. 1. Prekršajnog zakona ("Narodne novine" 107/07, 39/13, 157/13, 110/15, 70/17, 118/18 i 114/22), javno je objavio dana 9. ožujka 2026.  i 

p r e s u d i o   j e 

I) Okrivljenik: Zoran Vacula, OIB 03574710355, sin Branko i majka Nada Vacula, dj. Pondeljak, rođen 24.6.1965. g. u Zagrebu, državljanin RH, VŠS, po zanimanju ing. građevinarstva, zaposlen "Monel" d.o.o., neto primanje u iznosu od 800,00 eura, rastavljen, otac jednog djeteta, prekršajno nekažnjavan, sa prebivalištem u Zagrebu, Ulica Benedikta Vinkovića 3.

k r i v   j e

što je dana 25. veljače 2025.g. u 21,25 sati u Zagrebu, upravljao osobnim automobilom registarske oznake ZG 1502-GJ ulicom Rudolfa Kolaka kod kbr. 12, iako je za navedeno vozilo istekla valjanost prometne dozvole za više od 15 dana, odnosno s danom 23.7.2024.g.,
čime je  počinio prekršaj opisan po čl. 238. st. 1. Zakona o sigurnosti prometa na cestama, kažnjiv po čl. 238. st. 7. istog Zakona,

pa mu se na osnovi citiranog propisa, izriče
novčana kazna u iznosu od 260,00 EUR (dvjestošezdeseteura).

II) Temeljem čl. 33. st.10. Prekršajnog zakona okrivljenik je obvezan platiti novčanu kaznu u roku od jednog mjeseca po primitku ove presude, a ukoliko  u roku koji mu je određen za plaćanje novčane kazne uplati dvije trećine izrečene novčane kazne, smatrat će se da je novčana kazna u cjelini uplaćena.
Novčanu kaznu ili dvotrećinsku novčanu kaznu okrivljenik  je obvezan platiti u korist Državnog proračuna odabirući odgovarajući od priloženih uplatnica, a u protivnom će se postupiti po odredbama članka 34. Prekršajnog zakona. 

III) Temeljem čl. 138. st. 2. i 3. Prekršajnog zakona okrivljenik je obvezan naknaditi troškove prekršajnog postupka u paušalnom iznosu od 20,00 EUR (dvadeseteura)  u korist Državnog proračuna putem priložene uplatnice u roku od jednog mjeseca po primitku ove presude, a u protivnom troškovi će se naplatiti prisilno, temeljem čl. 152. st. 4. i 11. Prekršajnog zakona.

Obrazloženje

1. PU Zagrebačka, I Postaja prometne policije Zagreb, izdala je obavezni prekršajni nalog klasa: 211-07/25-4/44997 urbroj: 511-19-44-25-1 od dana 5.5.2025. protiv okrivljenika, zbog djela prekršaja činjenično opisanog i pravno označenog u izreci ove presude.
	2. Na obavezni prekršajni nalog okrivljenik je u otvorenom zakonskom roku podnio prigovor. Sudac je pregledom predmeta utvrdio da ne postoje razlozi za odbacivanje prigovora okrivljenika navedeni u čl. 243. Prekršajnog zakona, pa je u smislu čl. 235.  st. 1. Prekršajnog zakona, prekršajni nalog stavio izvan snage i proveo žurni postupak. 
3. Okrivljeni Zoran Vacula je u iznoseći svoju obranu naveo da je točno da je dana 25.2.2025. u 21,25 sati, u Zagrebu, upravljao osobnim automobilom ZG 1502-GJ, kojom prilikom su ga zaustavili policijski službenici, te utvrdili navedeni prekršaj. Napominje da je za navedeno vozilo obavljen tehnički pregled i to dana 28.7.2025., o čemu kao dokaz daje sutkinji na uvid račun auto centra "Agram" a također je za navedeno vozilo obnovljena polica od automobilske odgovornosti za navedeno vozilo, dana 24.7.2025., o čemu daje sutkinji na uvid policu Alianz Hrvatske d.d., od 24.7.2025. Propust je napravljen iz razloga što direktor firme u čijem je vlasništvu navedeno vozilo Smart, nije otišao u PU zagrebačku kako bi mu u prometnu dozvolu stavili štambilj. Kao dokaz daje sutkinji na uvid prometnu dozvolu broj 18374120 za vozilo ZG 1502-GJ iz koje je razvidno da je datum ovjere važenja prometne dozvole 28.7.2025. te da prometna dozvola vrijedi do 23.7.2026. Kako se doista radi o propustu iako je razvidno da je upravljao vozilom za vrijeme važenja prometne dozvole, predlaže sudu da isto prilikom odluke uzme u obzir.
4. U tijeku postupka izvršen uvid u obavezni prekršajni nalog, izvješće o počinjenom prekršaju, te u izvadak iz prekršajne evidencije Ministarstva pravosuđa iz koje je razvidno da okrivljenik nije prekršajno kažnjavan.
5. Nakon ovako provedenog postupka, analizirajući obranu okrivljenika te izvršenim uvidom u izvješće o počinjenom prekršaju, utvrđeno je da je okrivljenik počinio djelo prekršaja na način i pod uvjetima kako je to navedeno u izreci presude, te da je prekršajno odgovoran. Obranu okr. sud nije prihvatio jer je upravljao navedenim vozilom dana 25.2.2025.,iako je za vozilo isteklo važenje prometne dozvole dana 23.7.2024., dok je tehnički pregled obavio tek 28.7.2025. a što je razvidno iz navedene dokumentacije koje je dao sudu na uvid.
6. Stoga je sud okrivljenog proglasio krivim i izrekao mu novčanu kaznu koja je propisana Zakonom u fiksnom iznosu, za koju smatra da je primjerena težini počinjenog prekršaja, stupnju njegove odgovornosti, da  će se izricanjem iste u potpunosti postići svrha kažnjavanja te da će se okrivljenik ubuduće kloniti činjenja prekršaja u prometu.
7. Sud nije utvrđivao olakotne niti otegotne okolnosti budući je novčana kazna propisana u fiksnom iznosu.  
8. Na temelju u izreci citiranih odredbi Prekršajnog zakona okrivljenik je dužan naknaditi troškove postupka u paušalnom iznosu odmjerenom prema složenosti i duljini trajanja postupka.
9. Ova presuda je pravomoćna. 

U Zagrebu, 9. ožujka 2026.

Zapisničarka 								Sutkinja
Mirjana Crkvenac-Franković						Ivana Barbir


Temeljem odredbe čl. 244. st. 1. Prekršajnog zakona protiv ove presude žalba nije dopuštena.

Dostavna naredba:
1. okrivljenik Zoran Vacula, Ulica Benedikta Vinkovića 31, 10000 Zagreb
2. tužitelju, PU Zagrebačka, I Postaja prometne policije Zagreb, Heinzelova 98, 10000 Zagreb
3. pismohrana-ovdje

